ROMÂNIA								Nr. 4603/07.10.2024
JUDEȚUL CONSTANȚA
COMUNEI ION CORVIN
COMPARTIMENT BUGET-FINANŢE, IMPOZITE ȘI TAXE LOCALE


RAPORT
privind aprobarea Bugetului de venituri și cheltuieli pentru anul 2024 al Asociației Sportive “INTER ION CORVIN”

Având în vedere faptul că pentru funcționarea Asociației sportive “INTER ION CORVIN”, înființată pe lângă Consiliul Local al comunei Ion Corvin, este necesară susținerea financiară a acesteia și funcționarea în cadrul permis de legislația în vigoare, consider că aceasta ar trebui să aibă un buget propriu de venituri și cheltuieli.
Cu respectarea prevederilor:
a. Legii nr. 421/2023 bugetului de stat pe anul 2024;
b. HCL nr. 32/14.05.2015 privind înființarea Asociației Sportive “Inter Ion Corvin”;
c. art. 129, alin (2), lit. d) și alin. (7), lit. f) din Ordonanța de urgență a Guvernului nr. 57/2019 privind Codul administrativ;
d. art. 3 alin (1), art. 12, art. 18 indice 1, alin. (1) lit. a), art. 67 alin. (2) lit. b), alin. (4) lit. b), art. 69, art. 71 alin. (3) lit. b) din Legea nr. 69/2000 a educației fizice și sportului, cu modificările și completările ulterioare;
e. Hotărârea Guvernului nr. 1447/2007 privind aprobarea Normelor financiare pentru activitatea sportivă, art. 3, alin. 2, art. 11, art. 12, art. 20 lit. h) și lit. k) și anexa nr. 2, Cap. II punctul 9 lit. b) din Legea nr. 273/2006 privind finațele publice locale, cu modificările și completările ulterioare;
Bugetul de venituri și cheltuieli al asociației trebuie să fie aprobat printr-o hotărâre de către Consiliul local al comunei Ion Corvin pe lângă care funcționează această asociație, hotărâre prin care să se consfințească numărul și categoria de cheltuieli permise a fi angajate pentru buna desfășurare a activităților sportive propuse, ținând cont de faptul că în toate localitățile, acolo unde există interesul cetățenilor pentru sport și promovarea acestuia, există și o echipă de fotbal care în numele și pentru  comuna respectivă participă la campionate organizate la nivel de județ sau pe tară, în funcție de nivelul de performanță al echipei respective. 
În acest mod pot fi încurajați elevii și sprijiniți în practicarea activităților sportive în perioada vârstei școlare dar și după aceea, în cadru organizat prin această asociație sportivă care nu se poate susține singură, cetățenii comunei fiind relativ săraci pentru a investi bani în asociația sportivă. 
Din aceste motive și pentru încurajarea acestui gen de activități la nivel de comună și   promovarea numelui comunei, propun inițierea unui proiect de hotărâre privind aprobarea bugetului de venituri și cheltuieli al Asociației sportive locală “INTER ION CORVIN”, cu sume permise de legislația în vigoare pentru activitatea sportivă ținând cont că pot fi alocate sume din bugetul local în acest scop.

Inspector asistent,
Adriana IANOȘI
